Registration of an Inheritance
Material: papyrus
Place: Oxyrhynchites
Categories: Deklaration
Erbe
Eid
Διογένει καὶ Θέωνι τῷ καὶ Πτολ βιβλ 
παρὰ Θέωνος Θέωνος τοῦ Θέωνος μη
τρὸς Θερμούθος Ἀπίωνος ἀπʼ Ὀξυρύγ
χων πόλεως. ἀπογράφομαι ἐπὶ τοῦ 
παρόντος ἀπὸ τῶν κατηντηκότων 
εἴς με ἐξ ὀνόματος τοῦ πατρός μου 
Θέωνος Θέωνος τοῦ Θέωνος μητρ[ὸ]ς 
Διωγενίδος τῆς καὶ Ταποντῶτος Σ[α]
ραπίωνος ἀπὸ τῆς αὐτῆς πόλεως, 
ἀκολούθως ᾗ ἔθετο σὺν τῇ γυναι
κὶ αὐτοῦ ἐμοῦ δὲ μητρὶ Θερμοῦθι 
περὶ καταλείψεως διαθήκῃ ταῖς ἐ
παγομέναις τοῦ τρίτου ἔτους 
Δομειτιανοῦ διὰ τοῦ ἐνθάδε ἀ
γορανομείου ἐφʼ ᾗ ἀμεταθέτῳ 
ἀμφότεροι ἐτελεύτησαν, ἐπʼ ἀμ
φόδου Ποιμενικῆς τρίτον μέ
ρος ἧς εἶχεν οἰκίας τριστέγου 
ὑφʼ ἣν κατάγειον καὶ τῆς προσού
σης αὐλῆς, ἥνπερ ὅλην δηλῶ εἶνα[ι] 
ὃ ἀπεγράψατο ἐπὶ τοποθεσίας ἥ
μισου καὶ ὄγδοον μέρος οἰκίας, καὶ 
ἐπὶ τοῦ αὐτοῦ ἀμφόδου ὁμοίως 
τρίτον μέρος οὗ εἶχεν μέρους κοι
νωνικοῦ ψειλοῦ τόπου περιτε
τειχισμένου, ὅπερ ὅλον ὁμοίως ἀ
πεγράψατο, ὡς μέρος οἰκίας συνπε
πτωκυίας πρότερον τοῦ πατρὸς αὐ
τοῦ. δηλῶ δὲ τὴν ἀδελφήν μου 
Διωγενιδαν διαταγεῖσαν διὰ τῆς 
διαθήκης προικὸς δραχμὰς 
χειλίας  καὶ νοίκησιν τετελευ
τηκέναι ἄτεκνον περιόντων 
τῶν γονέων· καὶ ὀμνύο Αὐτοκράτορα 
Καίσαρα Τραιανὸν Ἁδριανὸν Σεβαστὸν 
μὴ ἐψεῦσθαι. ἔτους τρισκαιδεκάτου 
Αὐτοκράτορος Τραιανοῦ Ἁδριανοῦ 
Σεβαστοῦ, Φαρμοῦθι ια.